OSNOVNA ŠKOLA SOKOLOVAC
TRG DOKTORA TOMISLAVA BARDEKA 10
48306 SOKOLOVAC


OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA OSNOVNE ŠKOLE SOKOLOVAC ZA RAZDOBLJE 1-6/2026.GODINE  
 
PRAVNA OSNOVA ZA DONOŠENJE IZVJEŠTAJA: 
Na temelju članka 76. stavka 3. i članka 81. stavka 3. Zakona o proračunu koji je objavljen u „Narodnim novinama“ broj 144/2021. donesen je. Pravilnik o polugodišnjem i godišnjem izvještaju o izvršenju proračuna i financijskog plana. NN 85/2023 od 24.07.2023
Izvještaji o izvršenju financijskog plana proračunskog korisnika sastoje se od općeg i posebnog dijela, obrazloženja, a prihodi i primici , rashodi i izdaci se u njemu iskazuju na razini odjeljka ekonomske klasifikacije. 

Račun prihoda i rashoda sastoji se od prihoda i rashoda iskazanih prema ekonomskoj klasifikaciji i prema izvorima financiranja i prikazuje se tablično. U tablici Prihoda i rashoda prema ekonomskoj klasifikaciji plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana). U tablici Prihoda i rashoda prema izvorima financiranja, plan i izvršenje se iskazuju  na razini razdjela (prva razina računskog plana). 
Posebni dio godišnjeg Izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Plan se iskazuje na razini podskupine ekonomske klasifikacije (druga razina računskog plana), a izvršenje na razini odjeljka ekonomske klasifikacije (četvrta razina računskog plana).  
 
SAŽETAK DJELOKRUGA RADA:  

Osnovna škola Sokolovac MBS:010037779  ima predmet poslovanja – djelatnosti:
-Odgoj i opće obrazovanje te drugi oblici obrazovanja djece i mladih
Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica, stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti i obrazovanja, 
Godišnjem planu i programu rada Osnovne škole Sokolovac, te Školskom kurikulumu Osnovne škole Sokolovac.
Osnivač: Koprivničko-križevačka županija
Osnivački akt: Odluka Ministarstva prosvjete i športa od 21.prosinca 2001. godine 






OBRAZLOŽENJE OPĆEG DIJELA IZVJEŠTAJA:  
 
- OBRAZLOŽENJE OSTVARENJA PRIHODA I RASHODA, PRIMITAKA I IZDATAKA
- OBRAZLOŽENJE PRENESENOG VIŠKA/MANJKA PRIHODA
- OBRAZLOŽENJE NENAPLAĆENIH POTRAŽIVANJA, STANJE NEPODMIRENIH OBVEZA
 
[bookmark: _Hlk106876432]Financijski plan Osnovne škole Sokolovac za 2026. godinu donesen je na sjednici 11. sjednici Školskog odbora dana 10.12.2025. godine. 
Osnovna škola Sokolovac je u razdoblju 1.siječnja do 30 lipnja 2026. godine ostvarila sveukupno prihoda i primitaka u visini od 763.121,42 eura što je u odnosu na plan 43,87%, a u odnosu na prethodnu godinu 107,94%. Izvršeno je rashoda i izdataka u ukupnom iznosu od 756.978,36 eura, što je u odnosu na plan 46,68%, a u odnosu na prethodnu godinu 94,49%.  
                                                                                                   
PRIHODI 
 
U 2026. godini ostvareno je prihoda poslovanja u visini od 763.121,42 eura što je 43,87 % od plana, te 107,94 %   na razini prethodne godine. 

11 Opći prihodi i primici:111 Prihodi od poreza za redovnu djelatnost i 112 Prihodi od poreza za decentralizirane funkcije-osnovno školstvo
Opći prihodi i primici ostvareni su u visini od 20.297,59 EUR eura što je 29,81% od plana.
Sredstva su namijenjena za financiranje rashoda županijskih natjecanja, troškova energenata i komunalnih usluga za koja nisu dovoljna sredstva u zakonskom standardu, nabavu i dodatna ulaganja na nefinancijskoj imovini. Tekući projekt Prilika za sve 7, Tekući projekt Školska shema u kojem rashode KKŽ financira u omjeru od 50%.

50 Pomoći iz državnog proračuna: 501102 Pomoći izravnanja-Osnovno školstvo i 504300 Pomoći iz državnog proračuna
Prihodi iz državnog proračuna i od HZZO-a temeljem ugovornih obveza su ostvareni u ukupnom iznosu od  700.534,98 eura što je 45,43 % od plana. Ostvareni su prihodi za financiranje rashoda poslovanja-materijalni rashodi. Ostvarene su tekuće pomoći Ministarstva znanosti i obrazovanja za troškove zaposlenika (plaće, materijalna prava zaposlenika).

31 Vlastiti prihodi-proračunski korisnici-311
[bookmark: _Hlk106878753]Prihodi od prodaje proizvoda i roba te pruženih usluga odnose se na prodaju prikupljenog starog papira i iznajmljivanje školske sportske dvorane. U 2026. godini uplaćena su sredstva i za višak električne energije (sunčane elektrane). 
U 2026. godini ostvareno je prihoda u iznosu od 1.285,16 eura što je 24,71 % planiranog.

4 Prihodi za posebne namjene-434 Prihodi po posebnim propisima-proračunski korisnici
Prihodi po posebnim propisima-proračunski korisnici odnose se na prihode od djelatnika škole za prehranu u školskoj kuhinji.
U 2026. godini ostvareno je prihoda u iznosu od 2.847,22 eura što je 45,37% planiranog. 

52  Ostale pomoći 
Pomoći proračunskim korisnicima iz proračuna koji im nije nadležan ostvarene su u visini od 28.441,06 eura što je 29,37 % od plana. Ostvarene su tekuće pomoći Općine Sokolovac za troškove općinskih natjecanja učenika i obuku neplivača od 2.301,32 eura. Ostvareni su prihodi iz MZOM -Državni proračun za prehranu svih učenika u OŠ i PŠ u iznosu od 23.777,74 eura, 333,00 eura za higijenske potrepštine učenica škole, te 2.000,00 za 130-u obljetnicu škole.
NCVVO nam je uplatio 29,00 eura za prijevoz učitelja.

56 Fondovi EU: 561 Europski socijalni fond plus i 565 Europski poljoprivredni fond za ruralni razvoj
Tekući prijenosi između proračunskih korisnika istog proračuna temeljem prijenosa EU sredstava -ostvareno  u visini od 9.175,41 eura što je 49,57 % od plana.
Kroz 561 Europski socijalni fond plus financiran je tekući projekt Prilika za sve 7 za pomoćnike u nastavi. 
Kroz 565 Europski poljoprivredni fond za ruralni razvoj financiran je projekt Školska shema.

61 Donacije
Ostvarene donacije su za pokriće troškova dnevnica učitelja prilikom izvan učioničkih nastava. Ostvareno u 2026. godini 540,00 eura  što je 22,50 % od plana.

7 Prihodi od prodaje ili zamjene nefinancijske imovine i naknade s naslova osiguranja
 Prihod od naknade šteta, nema prihoda u izvještajnom razdoblju.
 
RASHODI 
 
Rashodi poslovanja u 2026. godini izvršeni su u iznosu 756.978,36 eura što je 46,68% planiranog i 94,49 %  u odnosu na isto izvještajno razdoblje prethodne godine. 
Rashodi za nefinancijsku imovinu izvršeni su u iznosu od 9.588,65 eura što je 30,06%  u odnosu na plan.
Rashodi za zaposlene 
Rashodi za zaposlene izvršeni su iznosu 642.134,19 eura što je 47,62 % plana ,  a  91,95% u odnosu na prethodnu godinu. Obuhvaćaju rashode za plaće zaposlenika, isplatu ostalih prava zaposlenika ugovorena kolektivnim ugovorima i doprinose na plaće. 
Materijalni rashodi 
Materijalni rashodi izvršeni su u iznosu od 104.660,42 eura što je 49,33 % od  plana i  103,22 % u odnosu na prethodnu godinu. Obuhvaćaju naknade troškova zaposlenicima, rashode za materijal i energiju, rashode za usluge. U izvještajnom razdoblju održavani su stručni skupovi pa su povećani troškovi službenih putovanja, povećani su troškovi energenata.
Financijski rashodi 
Financijski rashodi izvršeni su u ukupnom iznosu od 8,30 eura što je 6,75% od plana te 72,93 %  od prethodne godine. U cijelosti se odnose na ostale financijske rashode (usluge platnog prometa i plaćene naknade Fini za korištenje e računa). 
Prijenosi između proračunskih korisnika odnose se na uplate OŠ Sveti Petar Orehovec 145,00 eura i Gimnaziji Fran Galović Koprivnica 108,80 eura za međuopćinska natjecanje učenika što je 42,30 % od plana i 229,68% u odnosu na prethodnu godinu.
Naknade građanima i kućanstvima- u 2026. godini u ovom obračunskom razdoblju nema navedenih troškova. 
Tekuće donacije u naravi – u 2026. godini u ovom obračunskom razdoblju iznose 333,00 eura što je 100 %u odnosu na plan.
Rashodi za nabavu nefinancijske imovine 
Rashodi za nabavu nefinancijske iznose 9.588,65 eura. Nabavljeni su garderobni ormarići za učenike te je ugrađen unutarnji videonadzor.

OBRAZLOŽENJE NENAPLAĆENIH POTRAŽIVANJA, STANJE NEPODMIRENIH OBVEZA  

Stanje nenaplaćenih potraživanja na dan 30. 06. 2026. godine iznosi 111.891,65 eura.
Potraživanja za naknade koje se refundiraju, (bolovanje preko 42 dana i bolovanje za djecu)-za povrat u MZOM u iznosu od 2.984,79 eura.
Ostala potraživanje za prihode odnose se: školska kuhinja iznosi 168,04 eura, potraživanja od iznajmljivanja dvorane iznose 318,48 eura, te za prodani stari papir 17,00 eura. Na  kontu 16721 vode potraživanja za prihode proračunskih korisnika uplaćene u proračun u iznosu od 3.879,79 eura.
Potraživanja za tekuće pomoći-plaća iznose 104.523,55eura (plaća za lipanj 2026).

Stanje nepodmirenih obveza Osnovne škole Sokolovac, temeljem Izvještaja o obvezama za razdoblje siječanj- lipanj 2026. godine,  iznosi 118.645,31 eura. Na obveze za materijalne rashode odnosi se iznos od  8.750,92 eura a odnose se na rashode koji su nastali u lipnju 2026. godini a podmiriti će se u srpnju 2026. godini (računi pristigli na plaćanje nakon 30.06.2025.), te iznos od 2.984,79 eura obveza  HZZO za povrat u Državni proračun za isplaćene naknade za bolovanja za djecu i bolovanja duža od 42 dana.
Obveza za zaposlene iznosi 106.909,60 eura.

REZULTAT POSLOVANJA 
Manjak prihoda prethodne, 2025. godine,  koji je prenesen u tekuću, 2026. godinu  iznosi -117.923,79 eura.
Višak prihoda ostvaren u izvještajnom razdoblju 6.143,06 eur.
Manjak prihoda za pokriće u sljedećem razdoblju iznosi -111.780,73 eura. 







	IZVOR
	STANJE

	111 PRIHODI OD POREZA ZA REDOVNU DJELATNOST
	-1.458,43

	501102 Pomoći izravnanja-Osnovno školstvo
	-922,31

	112  Prihodi od poreza za decentralizirane funkcije-osnovno školstvo
	-4.642,50

	311 VLASTITI PRIHODI - PRORAČUNSKI KORISNICI
	1.167,34

	434 Prihodi po posebnim propisima-proračunski korisnici
	1.759,87

	504300 Pomoći iz državnog proračuna
	-104.523,55

	5202 Ostale pomoći-pk
	-1.900,57

	56112 Europski socijalni fond
	-1.193,02

	56511 Europski poljoprivredni fond za ruralni razvoj – predfinanciranje iz izvora 11 Opći prihodi i primici
	-67,56

	612 Donacije PK
	0,00

	714 Prihodi od naknade s naslova osiguranja PK
	0,00

	UKUPNO
	-111.780,73




OBRAZLOŽENJE POSEBNOG DIJELA IZVJEŠTAJA: 

[bookmark: _Hlk139956981]Glava 00701 	OSNOVNO ŠKOLSTVO
[bookmark: _Hlk108691498] 
[bookmark: _Hlk139957936]NAZIV PROGRAMA: REDOVNI  PROGRAM OSNOVNOG ŠKOLSTVA   
 
Aktivnost   A107001    UPRAVLAJNJE I ADMINISTRACIJA
Aktivnost   A107002    REDOVNI RAD OŠ
Aktivnost   A107004    ŠKOLSKA KUHINJA
Kapitalni    K107001   ULAGANJA U NEFINANCIJSKOJ IMOVINI


Glava 00708 	UPRAVNI ODJEL ZA OBRAZOVANJE, ZDRAVSTVO, SOCIJALNU SKRB I HRVATSKE BRANITELJE
[bookmark: _Hlk139958925]NAZIV PROGRAMA:   PROGRAM  UPRAVNOG ODJELA   

Aktivnost     A107011  NATJECANJA OSNOVNE I SREDNJE ŠKOLE
Tekući          T107020 PRILIKA ZA SVE 7
Tekući          T107027  ŠKOLSA SHEMA 2025/2026

 
NAZIV PROGRAMA: REDOVNI  PROGRAM OSNOVNOG ŠKOLSTVA   

-Za plaće i materijalna prava zaposlenih u školi osiguravaju se sredstva u Državnom proračunu.
-Redovna djelatnost financira se iz sredstava primljenih od Koprivničko-križevačke županije, sredstva ovise o broju učenika i razrednih odjeljenja, također o stvarnoj potrošnji za energente , osiguranja imovine, zdravstvenih pregleda . Sredstva se koriste za podmirenje materijalnih rashoda za svakodnevno neometano održavanje nastave. 
Opći ciljevi: Redovito podmirivanje svih troškova za što kvalitetnije i uspješnije odvijanje nastavnog procesa. 
Posebni ciljevi: Uspješno i kvalitetno odvijanje nastave uz zadovoljenje svih potrebnih zahtjeva učenika i djelatnika. 
OSTVARENI CILJEVI PROGRAMA: Sve obveze škola je podmirila pravovremeno. 
POKAZATELJI USJEŠNOSTI REALIZACIJE TIH CILJEVA: Zadovoljstvo učitelja i učenika nastavnim planom i programom.  
-Program obuhvaća financiranje širih javnih potreba u školstvu, različite aktivnosti kao što su županijska natjecanja Izvor 111, vlastite prihode ostvarene od iznajmljivanja školske sportske dvorane i prodaje starog papira Izvor 311, prehrana  u školskoj kuhinji Izvor 434, isplate plaća, materijalnih prava i ostalih naknada zaposlenima u školi, izvor financiranja je 504300 Ministarstvo znanosti, obrazovanja i mladih. Održavanje međuopćinskih natjecanja i tiska školskog lista, nabava radnih bilježnica za sve učenike Izvor 5202, Općina Sokolovac, prehrana za sve učenike škole izvor 5202 Državni proračun
[bookmark: _Hlk108691325]Opći ciljevi: Motiviranje učenika za sudjelovanje na različitim sportskim i predmetnim natjecanjima. 
Posebni ciljevi: Pružanje većeg izbora učenicima kako bi preko što bolje edukacije imali širu sliku što žele u budućnosti i kako ostvariti svoje želje i ciljeve. 
Opći ciljevi: Motiviranje učenika: učenici sudjeluju i osvajaju  nagrade na županijskim i državnim natjecanjima. 
POKAZATELJI USPJEŠNOSTI REALIZACIJE TIH CILJEVA: Svake godine bilježimo porast zainteresiranih učenika za upis razne aktivnosti.
-Programom se omogućuje pripremanje zdravih obroka za naše učenike.
Opći ciljevi: Motiviranje učenika za prehranu u školskoj kuhinji zbog zdrave prehrane.
POKAZATELJI USPJEŠNOSTI REALIZACIJE TIH CILJEVA: Učenici prihvaćaju novi način prehrane.



NAZIV PROGRAMA:   PROGRAM  UPRAVNOG ODJELA  
 
T107027 ŠKOLSKA SHEMA
Programom se omogućuje da učenici dobivaju tjedno više voća i povrće, te mlijeka i mliječnih proizvoda.
Opći ciljevi: Motiviranje učenika  na navike zdrave prehrane.
POKAZATELJI USPJEŠNOSTI REALIZACIJE TIH CILJEVA: Primjećuje se da sve više učenika voli navedene proizvode.  

T107020 PRILIKA ZA SVE 7
Programom se omogućuje  pomoć u nastavi učenicima s teškoćama.
Opći ciljevi: Pomoć učenicima  kojima je potrebno  omogućiti pomoćnika u nastavi koji će pomoći pri komunikaciji i socijalnoj uključenosti, pomoći u obavljanju školskih aktivnosti i zadataka i drugo.
POKAZATELJI USPJEŠNOSTI REALIZACIJE TIH CILJEVA: Učenici s potrebama su lakše svladavali nastavni program i postizali bolje rezultate na kraju godine.

U privitku obrazloženja tabelarni prikazi Izvještaja o izvršenju financijskog plana za razdoblje  od 01.siječnja do 30. lipnja 2026. godine:
  
· 1.1. SAŽETAK RAČUNA PRIHODA I RASHODA I RAČUNA FINANCIRANJA
· 1.2.1. IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI
· 1.2.2. IZVJEŠTAJ O PRIHODIMA I RASHODIMA PREMA IZVORIMA FINANCIRANJA
· 1.2.3. IZVJEŠTAJ O  RASHODIMA PREMA FUNKCIJSKOJ KLASIFIKACIJI
· 2.1. POSEBNI DIO-IZVJEŠTAJ PO PROGRAMSKOJ KLASIFIKACIJI

 
Klasa:400-04/26-01/02
Urbroj:2137-33-01-26-1
 
Sokolovac, 28.07.2026. 
	 	 	 	 PREDSJEDNIK ŠKOLSKOG ODBORA: 
                                                                       
                                                                             Janja Ivanček 
[bookmark: _GoBack] 
